laion/Wikipedia-Exotic huggingface dataset:
Sirje Petersen

Sirje Petersen (sünninimi Sirje Pannel; 2008. aastani Sirje Protsin; sündinud 10. veebruaril 1959 Tartus) on eesti maalikunstnik ja õppejõud. Õppis aastatel 1975–1979 Tartu Kunstikoolis nahadisaini erialal ja täiendas end 1980–1982 Tartu Riikliku Ülikooli Kunstikabinetis. 2001. aastal lõpetas ta Tartu Kõrgema Kunstikooli maalikunsti erialal. Aastatel 1979–1992 töötas ta köiterestauraatorina Tartu Ülikooli Raamatukogus, 1985–1998 maali ja kompositsiooni vanemõpetajana Tartu Lastekunstikoolis, 1998–2006 õpetas maalikunsti metoodik-kutseõpetajana Tartu Kunstikoolis, 2001–2005 töötas maaliõppejõuna Euroakadeemias. 2000. aastast töötab ta maalimise eriala kaasprofessorina Kõrgema Kunstikooli Pallas maaliosakonnas. 1992. aastast Eesti Kunstnike Liidu liige (alates 2018 volikogu liige); Tartu Kunstnike Liidu liige (alates 2018 juhatuse liige); 1996. aastast Eesti Maalikunstnike Liidu liige. Tema abikaasa on kunstnik ja disainer Per William Petersen. Ta on näitustel esinenud alates 1981. aastast ja teinud üle 60 isikunäituse. 2019. aastal oli ta üks Konrad Mäe preemia nominente. Ta valiti 2019. aastal Eesti Kunstnike Liidu 19. aastanäituse publikuhääletuse preemia laureaadiks. Raimu Hanson: "Skulptuurid veavad vaataja näo naerule" Tartu Postimees, 07.09.2021. Punane niit Haus Galerii, 12.05.2021. "Selgusid Konrad Mäe preemia nominendid" ERR kultuur, 23.10.2019. "Kevadnäituse lemmik on Sirje Petersen" ERR kultuur, 07.06.2019. Eesti kunsti ja arhitektuuri biograafiline leksikon. Eesti Entsüklopeediakirjastus, Tallinn, 1996; lk 397. 101 Eesti Maalikunstnike Liit. 1997. Tallinn, 1997; lk 150. Koduleht Sirje Petersen ETIS Kõrgema Kunstikooli Pallas maaliosakond "Naised, tants ja muusika  liikumise lummuses" Postimees, 28. märts 2007 "Kooselu hapu tõega" Virumaa Teataja, 16. veebruar 2016 "Külapillimehe seiklused Muhumaal – katkine rehv ja rebenenud püksid" Maaleht, 17. november 2016 "Kunstnikepaar tegi tavatu ühisnäituse" Tartu Postimees, 11. jaanuar 2017 "Tõsidus ja nali kahe Peterseni kunstis" Tartu Postimees, 26. jaanuar 2017 "Kunstnikud vaatavad endasse ja enda ümber" Eesti Päevaleht, 26. jaanuar 2017 "Sirje Petersen avab ühiskonnateaduste instituudis maalinäituse" Tartu Ülikooli ühiskonnateaduste instituut, 12. detsember 2017 Memories, by Sirje Petersen
Graham Arnold

Graham James Arnold (sündinud 3. augustil 1963 Sydneys) on Austraalia endine jalgpallur, ründaja. Alates 2018. aastast on ta Austraalia jalgpallikoondise peatreener. Ta on juhendanud ka Austraalia jalgpalliklubisid Central Coast Mariners ja Sydney FC ning Jaapani klubi Vegalta Sendai. Aastatel 2012, 2017 ja 2018 valiti Arnold Austraalia kõrgliiga hooaja parimaks peatreeneriks. Austraalia jalgpallikoondises mängis ta aastatel 1985–1997 54 mängu ja lõi 19 väravat. Graham Arnold veebisaidil National Football Teams (inglise)
Jade North

Jade North (sündinud 7. jaanuaril 1982 Tarees, Uus-Lõuna-Walesis) on Austraalia jalgpallur, kaitsja. Ta mängis viimati Austraalia kõrgliiga klubis Brisbane Roar. Hooaegadel 2015–16 ja 2016–17 valiti ta Austraalia kõrgliiga hooaja sümboolsesse koosseisu. Austraalia jalgpallikoondises mängis ta aastatel 2002–2013 41 mängu. Ta kuulus Austraalia koondisse 2002. ja 2004. aasta Okeaania meistrivõistlustel ning 2011. aasta Aasia meistrivõistlustel. Samuti on kuulus ta Austraalia olümpiakoondisse 2004. ja 2004. aasta suveolümpiamängudel. Newcastle Jets A-League Championship: 2007–08 Perth Glory National Soccer League: 2003–04 Sydney Olympic National Soccer League: 2001–02 Brisbane Roar A-League Premiers: 2013–14 Jade North veebisaidil National Football Teams (inglise)
Hayden Foxe

Hayden Vernon Foxe (sündinud 23. juunil 1977 Sydneys) on Austraalia endine jalgpallur, kaitsja. Austraalia jalgpallikoondises mängis ta aastatel 1998–2003 11 mängu ja lõi 2 väravat. Sydney FC A-League Premiership: 2009–10 A-League Championship: 2009–10 Hayden Foxe veebisaidil National Football Teams (inglise)
Alex Brosque

Alex Jason Brosque (sündinud 12. oktoobril 1983 Sydneys) on endine Austraalia jalgpallur, poolkaitsja. Ta mängis klubikarjääri jooksul Belgia kõrgliiga klubis Westerlo, Austraalia kõrgliiga klubides Brisbane Roar ja Sydney, Jaapani kõrgliiga klubis Shimizu S-Pulse ning Araabia Ühendemiraatide klubis Al-Ain. Austraalia jalgpallikoondises mängis ta aastatel 2004–2013 21 mängu ja lõi 5 väravat. Sydney FC A-League Championship: 2009–10, 2016–17, 2018–19 A-League Premiership: 2009–10, 2016–17, 2017–2018 FFA Cup: 2017 Al Ain UAE Pro League: 2012–13 UAE President's Cup: 2013–14 Alex Brosque veebisaidil National Football Teams (inglise)
Joel Griffiths

Joel Michael Griffiths (sündinud 21. augustil 1979 Sydneys) on Austraalia jalgpallur, ründaja. Austraalia jalgpallikoondises mängis ta aastatel 2005–2008 3 mängu ja lõi ühe värava. Newcastle Jets A-League Championship: 2007–08 Beijing Guoan Hiina Super League: 2009 Joel Griffiths veebisaidil National Football Teams (inglise)
Nathan Burns

Nathan Joel Burns (sündinud 7. mail 1988 Orange'is) on Austraalia jalgpallur, ründaja. Ta mängis viimati Jaapani kõrgliiga J1 League klubis FC Tokyo. Aastatel 2014–2015 mängis Burns Austraalia kõrgliigasse A-League kuuluvas Uus-Meremaa klubis Wellington Phoenix. 2015. aastal valiti ta Wellington Phoenixi aasta jalgpalluriks. Hooajal 2014/2015 kuulus ta Austraalia kõrgliiga sümboolsesse koosseisu ning valiti samal hooajal Austraalia kõrgliiga hooaja parimaks mängijaks. Ta kuulus Austraalia noortekoondisse 2005. aasta noorte maailmameistrivõistlustel. Debüüdi Austraalia rahvuskoondises tegi Burns 30. juunil 2007 sõprusmängus Singapuri vastu. Esimese värava lõi ta rahvuskoondises 3. septembril 2015 MM-i valikmängus Bangladeshi vastu. 2015. aastal tuli ta Austraalia koondisega Aasia meistriks. AEK Athens Kreeka karikas: 2010–11 "Australia put five past Bangladesh in second straight WC qualifier win". ESPN FC. 3.9.2015. Vaadatud 10.7.2017 Nathan Burns soccerway.com lehel National Football Teams
Mitch Nichols

Mitch Nichols (sündinud 1. mail 1989 Southportis) on Austraalia jalgpallur, poolkaitsja. Ta mängib Austraalia kõrgliiga klubis Wellington Phoenix. Hooaegadel 2011–12 ja 2015–16 on ta valitud Austraalia kõrgliiga hooaja sümboolsetesse koosseisudesse. Austraalia jalgpallikoondises mängis ta aastatel 2009–2014 5 mängu. Brisbane Roar A-League Premiership: 2010–2011 A-League Championship: 2010–2011, 2011–12 Mitch Nichols veebisaidil National Football Teams (inglise)
Ned Zelić

Ned Zelić (sündinud 4. juulil 1971 Sydneys) on Austraalia endine jalgpallur, kaitsja. Austraalia jalgpallikoondises mängis ta aastatel 1991–1997 32 mängu ja lõi 3 väravat. Ned Zelić veebisaidil National Football Teams (inglise)
Steve Corica

Stephen Christopher Corica (sündinud 24. märtsil 1973 Innisfailis) on Austraalia endine jalgpallur, poolkaitsja. Pärast sportlaskarjääri lõppu on ta tegutsenud treenerina. Alates 2018. aastast on ta Austraalia kõrgliiga klubi Sydney peatreener. Austraalia jalgpallikoondises mängis ta aastatel 1993–2006 32 mängu ja lõi 5 väravat. Steve Corica veebisaidil National Football Teams (inglise)
Stephen Laybutt

Stephen Laybutt (3. september 1977 – jaanuar 2024) oli Austraalia jalgpallur (kaitsja). Austraalia jalgpallikoondises mängis ta aastatel 2000–2004 kokku 15 mängu ja lõi ühe värava. Pärast sportlaskarjääri lõppu avalikustas ta, et on gei. 2021. aastal töötas ta Sydneys St Vincenti erakliinikus, kus kuulis, et üks 67-aastane patsient vajab uut neeru. Laybutt loovutas siirdamiseks oma neeru ja päästis sellega inimelu. 13. jaanuaril 2024 kuulutati Uus-Lõuna-Walesi sõpradele külla sõitnud Laybutt kadunuks. Politsei leidis tema surnukeha päev hiljem Cabarita Beachi lähedalt Uus-Lõuna-Walesis. Uurimine tegi kindlaks, et tegu oli enesetapuga. Andrew Webster. 'I want to give you a kidney': The gay Socceroo whose text message saved a life The Sydney Morning Herald. 10.12.2021. Green, Eli (15. jaanuar 2024). "Body of missing ex-Socceroo found in NSW bush after frantic search". news.com.au. Vaadatud 15. jaanuaril 2024. Socceroos star Stephen Laybutt’s cause of death explained after going missing in northern New South Wales Vaadatud 07.02.2024. Stephen Laybutt veebisaidil National Football Teams (inglise)
Bontš-Brujevitši-nimeline Peterburi Telekommunikatsiooni Riiklik Ülikool

Mitte segi ajada Peterburi Elektrotehnika Ülikooliga Bontš-Brujevitši-nimeline Peterburi Telekommunikatsiooni Riiklik Ülikool (vene keeles Санкт-Петербургский государственный университет телекоммуникаций имени профессора М. А. Бонч-Бруевича, lühend СПбГУТ) on Venemaal Peterburis asuv riiklik ülikool, mis valmistab ette side ja telekommunikatsiooni spetsialiste. Kool asutati 1930. aastal. Kool kandis varem nime Leningradi Elektrotehnika Sideinstituut (vene Ленинградский электротехнический институт связи). Kool on nimetatud vene elektrotehniku Mihhail Bontš-Brujevitši järgi. Ülikoolis õpib umbes 10 000 üliõpilast. Kooli koduleht
Tambovi konstant

Tambovi konstandiks nimetatakse naljatades arvu, mis liidetakse või lahutatakse saadud tulemusele või millega seda korrutatakse või jagatakse, et saada vajalik tulemus. Autoajakirjanik Toomas Vabamäe on määratlenud Tambovi konstanti järgmiselt: kõrgkoolide füüsika ja teiste kursuste praktikumides kasutatav universaalne suurus, mis tuleb mõõtetulemusega liita, lahutada, korrutada või jagada, et saada vajalik tulemus. https://ekspress.delfi.ee/artikkel/27691403/kuidas-tegelikku-kiirust-teada-kui-spidomeeter-aiateibaid-naitab Mati Soomre. Elagu Tambovi konstant! Maaleht, 12. november 2009 Leht: kvoodiraha jagati Tambovi konstandi alusel ERR, 12. oktoober 2011
B. Jeltsini nimeline Uurali Föderaalülikool

B. Jeltsini nimeline Uurali Föderaalülikool (vene keeles Ура́льский федера́льный университе́т и́мени пе́рвого Президе́нта России Б. Н. Ельцина, lühend УрФУ) on Venemaal Sverdlovski oblastis Jekaterinburgis 2000. aastate lõpust tegutsev föderaalülikool. Ülikool moodustati pärast Uurali Riikliku Tehnikaülikooli (Уральский государственный технический университет) ja M. Gorki nimelise Uurali Riikliku Ülikooli liitmist. Õppeasutus on nimetatud Venemaa Föderatsiooni esimese presidendi Boriss Jeltsini järgi. Ülikoolis õpib umbes 57 000 üliõpilast. Ülikooli koduleht
Eha Tillmann

Eha Tillmann (1957. aastani Eha Juhkam; 12. veebruar 1937 – 29. aprill 2020) oli eesti raamatukogundustegelane. 1955. aastal lõpetas ta Vastseliina Keskkooli. 1969. aastal lõpetas ta Eduard Vilde nimelise Tallinna Pedagoogilise Instituudi raamatukogunduse ja bibliograafia eriala. Tema diplomitöö "Võru rajooni külaraamatukogude kasutajaskond ja selle kujunemist mõjutavad tegurid" pälvis Üliõpilaste Teadusliku Ühingu TPedI konkursil II preemia ja vabariiklikul konkursil III preemia. Aastatel 1964–1968 töötas ta Võru Rajooniraamatukogus raamatukoguhoidjana. Aastatel 1968–1992 oli ta Juhan Smuuli nimelise Võru Keskraamatukogu direktor, 1992–2002 Võrumaa Keskraamatukogu komplekteerimisosakonna raamatukoguhoidja. Aastatel 1977–1987 oli ta Võru Rajooni Rahvasaadikute Nõukogu kultuurikomisjoni liige ja aseesimees, aastatel 1987–1991 Võru Linna Rahvasaadikute Nõukogu haridus- ja kultuurikomisjoni esimees, 1980–1990 ühingu Teadus Võru osakonna juhatuse liige, 1981–1991 Eesti Raamatuühingu Võru rajooniorganisatsiooni esimees. Ta oli ka Eesti Raamatukoguhoidjate Ühingu taasasutajaliige (1988) ja juhatuse liige. 1974 Eesti NSV kultuuritöö eesrindlase rinnamärk 1976 medal "Töövapruse eest" 1979 EKP Võru rajoonikomitee ja Võru rajooni täitevkomitee aukiri 1983 Eesti NSV teeneline kultuuritegelane 1985 NSV Liidu Kultuuriministeeriumi ja Kultuuriala Töötajate Ametiühingu aukiri 1987 Eesti NSV Ülemnõukogu Presiidiumi aukiri 1994 Eesti Raamatukoguhoidjate Ühingu teenetepreemia 2005 Võru linna teenetemärk "Eesti raamatukogunduse biograafiline andmebaas. Tillmann, Eha". Originaali arhiivikoopia seisuga 12. august 2016. Vaadatud 27. juunil 2016. Võrumaa Keskraamatukogu, MTÜ Järjehoidja. Võrumaa Keskraamatukogu 100. Võru, 2009 Rahvusarhiivi fotode andmebaas. Juhan Smuuli nim. Võru Raamatukogu direktor Eha Tillmann (1974)
Deniz Gamze Ergüven

Deniz Gamze Ergüven (sündinud 4. juunil 1978 Ankaras) on türgi päritolu prantsuse filmirežissöör, stsenarist ja näitleja. Tema debüütmängufilm on aastast 2015 "Mustang". Ta sündis 1978. aastal Ankaras diplomaadi perekonnas, kuid 1980. aastatel kolis pere Prantsusmaale, kus ta lõpetas ka keskkooli. 2008. aastal lõpetas ta filmikooli La Fémis. 2011. aastal osales ta Cannes'i filmifestivalil. Cannes'is tutvus ta prantsuse stsenaristi Alice Winocouriga. Nende koostööna valmis filmi "Mustang" stsenaarium. Ta oli filmi "Mustang" režissöör, filmi esitleti aastal 2015 Cannes'i filmifestivalil. 11. veebruaril 2015 sündis tal poeg.
Aritz Aduriz

Aritz Aduriz (sündinud 11. veebruaril 1981 Donostias Gipuzkoa provintsis Baskimaal) on baski päritolu endine Hispaania jalgpallur (ründaja). Ta mängis kogu klubikarjääri Hispaanias. Hispaania kõrgliigas mängis ta Bilbao Athleticu (2002–03, 2006–2008 ja 2012–2020), Mallorca (2008–2010) ja Valencia (2010–2012) ridades. Tema karjääri edukamad aastad olid 2012–2017, kui ta Bilbao Athleticu meeskonnas lõi Hispaania kõrgliigas viiel hooajal järjest vähemalt 14 väravat. Hooajal 2015–16 lõi ta liigas 20 väravat. 2015. aastal võitis ta klubiga Hispaania superkarika, kui alistati FC Barcelona. Superkarika esimeses mängus võideti Barcelonat tulemusega 4:0 ja Aduriz tegi selles mängus kübaratriki. Aduriz lõi värava ka teises mängus, mis lõppes tulemusega 1:1. 2015. aastal mängis ta Bilbao Athleticuga ka Hispaania karika finaalis, kus Barcelonalt tuli võtta vastu 1:3 kaotus. Hispaania koondisse kutsuti Aduriz esimest korda 8. oktoobril 2010 toimunud mänguks Leeduga. Esimese värava Hispaania koondises mängides lõi ta 24. märtsil 2016 sõpruskohtumises Itaalia vastu. Koondisekarjääri teise värava lõi ta 12. novembril 2016 MM-i valikmängus Makedoonia vastu. Ta kuulus Hispaania koondisse 2016. aasta Euroopa meistrivõistlustel. Kokku mängis ta Hispaania koondises 13 korral. Aastatel 2006–2019 kuulus Aduriz ka Baskimaa jalgpallikoondisse. 25. mail 2011 toimunud sõpruskohtumises Baskimaa ja Eesti jalgpallikoondise vahel lõi Aduriz kaks väravat. Karjääri lõpetamisest teatas Aduriz 2020. aasta mais. Bilbao Athletic Supercopa de España: 2015 Copa del Rey: Teine koht 2014–15 Friendlies go well for Aduriz, Turkey and Ukraine UEFA. Viidatud 27.6.2016. http://www.jalgpall.ee/protocol.php?st=&nteam_id=1&proto=500 "Bilbao Benjamin Buttoni vaikne hüvastijätt". soccernet.ee. 21.5.2020. Vaadatud 24.5.2020
Aizkraukle küla

Aizkraukle on küla (vidējciems) Lätis Aizkraukle piirkonnas, Aizkraukle valla halduskeskus. Küla asub Aizkraukle linna loodepiiril, merepinnast 95 meetri kõrgusel. Külas on algkool, kultuurimaja ja raamatukogu. Aizkraukle tekkis Teise maailmasõja järel, seal valdavad individuaalelamud, ent sinna on ehitatud ka mitmekorruselisi kortermaju. Küla lähedalt läheb läbi maantee A6. Aastal 2015 oli külas 434 elanikku, aastal 2022 oli elanikke 364. Vietvārdu datubāze
Mitte rajoon (Berliin)

Mitte on linnarajoon Berliinis, mis hõlmab kesklinna. Mittes asetsevad Saksamaa tähtsaimad valitsusorganid nagu Liidupäev (Riigipäeva hoones), Liidunõukogu ja Liiduvalitsus. Mitte pindala on 39,47 km² ja seal elab 30. novembri 2009 seisuga 333 534 inimest. Mitte linnaosad on Mitte, Tiergarten, Hansaviertel, Wedding, Gesundbrunnen ja Moabit. Mitte ajalugu langeb kuni 20. sajandini kokku Berliini ajalooga. Alles sel ajal hakkas Berliin laienema väljapoole tänapäeva Mitte maa-ala. Aastatel 1961–1990 kuulus Mitte Ida-Berliini koosseisus Saksa DV-sse. Mitte oli põhjast, läänest ja lõunast ümbritsetud Berliini müüriga, millest on säilinud kõigest üksikud lõigud. Mitte piiril oli kaks kontrollpunkti, mille kaudu pääses Lääne-Berliini. 1. jaanuaril 2001 toimus Berliinis haldusreform. Endise Mittega ühendati varem Lääne-Berliini kuulunud Wedding ja Tiergarten. Mittest voolab keskelt läbi Spree jõgi. Jõe keskel asub Muuseumisaar, millel asub Berliini katedraal ja hulk muuseume. Mitte keskväljak on Alexanderplatz, kust saab edasi sõita metroo, trammi, rongi ja bussiga. Alexanderplatzil asub ka teletorn, mis on Saksamaa kõrgeim ehitis. Berliini Mitte rajooni vapp kinnitati ametlikult 9. oktoobril 2001 pärast rajooni piiride laiendamist. Selle kujundas Theodor Lorenz (1929–2005). 2006. aastal valiti linnarajooni halduskogu, kuhu kuulub 55 saadikut. Nendest 19 esindab sotsiaaldemokraate, 11 kristlikke demokraate, 11 rohelisi, 7 Vasakparteid 7, vabu demokraate 3, Töö ja Sotsiaalse Õigluse Parteid 2 ja halle pantreid 2. Linnarajoonivanemaks valiti sotsiaaldemokraat Christian Hanke. 2011. aastal valitud halduskogus esindab 18 saadikut sotsiaaldemokraate, 15 rohelisi, 10 kristlikke demokraate, 6 Vasakparteid ja 5 Piraadiparteid. Enamus Berliini ajaloolise tähtsusega vaatamisväärsusi asub Mittes. Teletorn (Fernsehturm) Punane raekoda (Rotes Rathaus) Alexanderplatz Humboldti ülikool (Humboldt-Universität) Riigipäevahoone (Reichstagsgebäude) Potsdami väljak (Potsdamer Platz) Gendarmenmarkt (Berliini ilusaim plats koos Saksa ja Prantsuse toomkirikuga ning kontserdihoonega) Kroonprintsi palee (Kronprinzenpalais) Maarja kirik (Marienkirche) Nikolai kvartal (Nikolaiviertel) Nikolai kirik (Nikolaikirche) Muuseumisaar (Museumsinsel) Unter den Linden Friedrichstraße Brandenburgi värav (Brandenburger Tor) Bellevue loss (Schloss Bellevue) Koduleht
Michał Szpak

Michał Szpak (sündinud 26. novembril 1990 Varssavis) on Poola laulja. Ta osales 2011. aastal telesaatesarja "The X Factor" Poola versioonis, kus sai teise koha. Ta esindas 2016. aasta Eurovisiooni lauluvõistlusel lauluga "Color of Your Life" Poolat ja sai finaalis 229 punktiga kaheksanda koha. Koduleht
Ehitusarheoloogia

Ehitusarheoloogia (inglise keeles buildings archaeology) on arheoloogia haru, mis uurib nii maa alt leitavaid kui ka maa peal säilinud ehitisi ja nende kujunemist. Ehitusarheoloogias rakendatakse arheoloog Edward Cecil Harrise väljatöötatud stratigraafia fikseerimise printsiipe, see on algselt arheoloogias, mitte kunsti- või arhitektuuriajaloos loodud uurimismeetodeid. Ehitusarheoloogia kujunes välja 1970. aastate teisel poolel Suurbritannias. Ehitusarheoloogia põhiline roll seisneb ehitiste uurimisel eriaegsete ehituskonstruktsioonide eristamises ja nende kronoloogia kindlakstegemises geoloogiast ja arheoloogiast tuntud stratigraafia põhimõtete ja meetodite alusel. Eesti kõrgkoolidest on ehitusarheoloogia õppeainena Eesti Kunstiakadeemia õppekavas. Ehitusarheoloog on arheoloog, kes tegutseb ehitusarheoloogia valdkonnas. Ehitusarheolooge Eestis: Villu Kadakas ehitusarheoloogia". term.eki.ee Ehitusarheoloogiast 21. sajandil. Muinsuskaitse aastaraamat 2005. Lk 68–70 Õppeaine 'Ehitusarheoloogia'[alaline kõdulink]. artun.ois.ee Villu Kadakas "Ehitusarheoloogia, mida seal uurida?" Arheoloogide kevadkool 2016
Roubaix

Roubaix (hollandi keeles Robaais) on vana tööstuslinn Põhja-Prantsusmaal Nordi departemangus Prantsuse-Belgia piiri lähedal. Linn kuulub Lille'i linnastusse (Métropole européenne de Lille) ning on kahe kantoni keskuseks (Roubaix-1 ja Roubaix-2). Roubaixi pindala on 13,23 km² ja see asub 17–52 meetri kõrgusel üle merepinna. Aastal 2013 oli Roubaix's 95 866 elanikku. Roubaix on asutatud 9. sajandil. Majanduslik õitseng algas 19. sajandil koos tööstusrevolutsiooni ja tekstiilitööstuse arenguga. 1970. aastate majanduskriis tabas ka linna tekstiilitööstust. Linn püüab oma plaanides lahendada kerkinud sotsiaalsed probleemid. Mönchengladbach, Saksamaa (1969) Verviers, Belgia (1969) Bradford, Suurbritannia (1969) Skopje, Põhja-Makedoonia (1973) Prato, Itaalia (1981) Sosnowiec, Poola (1993) Covilhã, Portugal (2000) Bouira, Alžeeria (2003) Populations légales 2021  Roubaix – pildid, videod ja helifailid Wikimedia Commonsis Linna koduleht Turismiameti koduleht Muuseumi koduleht
Grigori Minaškin

Grigori Minaškin (sündinud 1. veebruaril 1991 Tallinnas) on Eesti judoka. Ta lõpetas aastal 2007 Tallinna Paekaare Gümnaasiumis põhikooli. Lisaks on ta õppinud Tallinna Lasnamäe Mehaanikakoolis automaatikat ja Eesti-Ameerika Äriakadeemias ärijuhtimist.[viide?] Sportima hakkas ta aastal 1999. Tema treenerid on olnud Feliks Saakjan ja Aleksei Budõlin.[viide?] 2016. aasta Euroopa meistrivõistlustel Kaasanis võitis ta kehakaalus kuni 100 kg pronksmedali. Ta esindas Eestit kaalukategoorias kuni 100 kg 2016. aasta suveolümpiamängudel Rio de Janeiros ja 2020. aasta suveolümpiamängudel Tōkyōs. "Grigori Minaškin võitis judo EM-il pronksmedali" ERR sport, 23. aprill 2016 "Eesti olümpiasportlane lõpetas sportlaskarjääri" Delfi, 8. juuli 2023 Biograafia ESBL-is "Judoka Grigori Minaškin lõpetas sportlaskarjääri" ERR sport, 8. juuli 2023
Päijänne

Päijänne on Soome suuruselt teine järv. Selle pindala on 1080 km². Pikkus on 119 km. Soome järvede sügavaim koht (95,3 m) asub Päijänne põhjaosas Toivakka vallas, Rappukallio läheduses. Päijänne keskmine sügavus on 16,2 meetrit. Päijänne järvest voolab vesi Kymijoe kaudu Soome lahte. Päijänne vesi vahetub täielikult 2,5 aastaga. Järve lõunaosa saartel asub Päijänne rahvuspark.
Afanassi Triškin

Afanassi Triškin (vene keeles Тришкин, Афанасий Петрович; sündinud 4. juunil 1934 Kaluga oblastis) on vene teatri- ja filminäitleja. Официальный сайт театра
Armin Lomp

Armin Lomp (5. jaanuar 1883 Elistvere vald – 17. august 1936 Tartu) oli eesti fotograaf ja ettevõtja. Lomp õppis fotograafiat 01.03.1896-01.03.1899 Tartu fotograafi Aleksander Stadeni juures. Ta osales Vabadussõjas algusest lõpuni 2. diviisi päevapiltnikuna, hiljem pidas Tartu üht tuntumat fotoäri Raekoja platsil ja oli Tartu Kaitsemaleva majanduspealik. Lisaks sõjasündmustele pildistas Lomp ka Tartu rahu sõlminud Eesti delegatsiooni. Armin Lomp pälvis kaks Kotkaristi ja ühe Valgeristi. "Armin Lomp †" Postimees, 17.08.1936, nr. 220, lk. 7 Armin Lomp Eesti fotograafide andmebaasis "Päevapiltnik A. Lomp 50-aastane" Postimees, 05.01.1933, nr. 3, lk. 7 Tartus valmis uut tüüpi väliköök. Postimees, 27.03.1936, nr. 84, lk. 7 Ester Vaitmaa VANAD FOTOD: Rebimistehnikas fototöötlus aastal 1920 - nii loeti Eesti Panka saabunud kuldmünte Delfi, 15. aprill 2016 "Päevapiltnik A. Lomp 50-aastane" Postimees, 05.01.1933, nr. 3, lk. 7 "Armin Lomp †" Postimees, 17.08.1936, nr. 220, lk. 7 Armin Lompi fotod andmebaasis Digar Armin Lomp Eesti fotograafide andmebaasis Armin Lomp blogis "Filokartia ja vanad fotod
1963. aasta Eesti meistrivõistlused sõudmises

1963. aasta Eesti meistrivõistlused sõudmises peeti 6.–7. juulil Pärnus. Võistkondlikult võitis Tartu 109 punktiga Pärnu (101) ja Tallinna (83) ees. Kehakultuurlase aastaraamat 1963, Tallinn: Eesti Riiklik Kirjastus, 1964. http://www.sport24.ee, 28. juunil 2016
1963. aasta Eesti meistrivõistlused jalgrattasõidus

1963. aasta Eesti meistrivõistlused jalgrattasõidus toimusid mitmes osas. Tänavasõidud peeti Viljandis, Tartus ja Tallinnas 29. aprillist 2. maini, kross 13. oktoobril Rakveres, maanteesõidud 11.–14. juulil Tallinnas. Võistkondadest võitis Tallinn Tartu ja Narva ees, rajoonidest Viljandi rajoon.. Meeskondadest oli esimene Jõud koguajaga 5:41.55, järgnesid Lokomotiiv ja Dünamo. Kehakultuurlase aastaraamat 1963, Tallinn: Eesti Riiklik Kirjastus, 1964. http://www.sport24.ee, 26. juunil 2016